13. ΝΟΜΟΘΕΤ. ΔΙΑΤΑΓΜΑ υπ’ αριθ.1048 της 18/18 Δεκ. 1971 (ΦΕΚ Α΄264) Περί καταργήσεως των πιστοποιητικών νομιμοφροσύνης. Άρθρ.1.-1.Διατάξεις νόμων, Β.Δ/των ή κανονιστικών πράξεων ορίζουσαι ως προϋπόθεσιν της κτήσεως ή ασκήσεως παντός δικαιώματος, την διαπίστωσιν της νομιμοφροσύνης, παύουν ισχύουσαι πλην των εν ισχύι διατάξεων του Α.Ν. 516/1948 «περί ελέγχου νομιμοφροσύνης των δημοσίων κλπ. υπαλλήλων και υπηρετών», ως αύται εκυρώθησαν και ετροποποιήθησαν δια του Ψηφίσματος ΜΘ΄/1948, ως και του Ν.Δ. 1015/1971 «περί της νομιμοφροσύνης των υπαλλήλων». 2.Η διάταξις της προηγουμένης παραγράφου δεν έχει εφαρμογήν επί θεμάτων του προσωπικού εν γένει των ενόπλων δυνάμεων, των σωμάτων ασφαλείας, του λιμενικού σώματος και της πυροσβεστικής υπηρεσίας, ως και επί θεμάτων αφορώντων εις την εθνικήν άμυναν, εφ’ ων εξακολουθούν ισχύουσαι αι περί αυτών ειδικαί διατάξεις. Άρθρ.2.-Η ισχύς του παρόντος άρχεται από της δημοσιεύσεως τούτου δια της Εφημερίδος της Κυβερνήσεως. 